
Изх.№ ………………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Промяна на Програмата за капиталовите разходи на Община Златоград за 2024 г., във връзка с постъпила докладна записка от директора на СУ„Антим I“ гр.Златоград с вх.№ 21-00-300/01.10.2024 г. и  получени трансфери от МРРБ.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Предложението за промяна на Програмата за капиталовите разходи на Община Златоград за 2024 г. е свързано с  постъпила докладна записка от директора на СУ „Антим I“ гр.Златоград с вх.№ 21-00-300/01.10.2024 г. и във връзка с получени трансфери от МРРБ.
На основание чл.51, ал.2 и чл.56, ал.2 от Закона за публичните финанси, в бюджета на Община Златоград и в Програмата за финансиране на капиталовите разходи за 2024 г. е отразена промяна във връзка с получени трансфери от Министерство на регионалното развитие и благоустройството (МРРБ).

Съгласно сключено споразумение с МРРБ № РД-02-30-237/18.03.2024 г. за финансиране на обект „Основен ремонт на улица „Ангел Киряков“ от о.т.500 до о.т.509 по ПУП на град Златоград“ е получен трансфер, по подадено искане за плащане, в размер на 3 610 лв. По сключено споразумения с МРРБ № РД-02-30-934/04.06.2024 г. за финансиране на обект „Изграждане на Общински кооперативен пазар, УПИ XIII –  ПАРК и обществено обслужване, кв. 46, гр. Златоград“ е получен трансфер, по подадено искане за плащане, в размер на 373 039 лв. Обектите са част от списъка с обекти, включени в Инвестиционната програма за общински обекти, съгласно Приложение № 3 към чл.107, ал.13 от Закона за държавния бюджет на Република България за 2024 г. Извършената промяна касае увеличаване стойността на обект „Основен ремонт на улица „Ангел Киряков“ от о.т.500 до о.т.509 по ПУП на град Златоград“, по параграф 51-00 „Основен ремонт на ДМА“, във функция „Жилищно строителство, благоустройство, комунално стопанство и опазване на околната среда”, дейност „Изграждане, ремонт и поддържане на улична мрежа” с 3 610 лв. и добавяне на нов обект в дейност „Други дейности по жилищното строителство, благоустройството и регионалното развитие“, параграф 52-00 „Придобиване на ДМА“, с наименование „Изграждане на Общински кооперативен пазар, УПИ XIII –  ПАРК и обществено обслужване, кв. 46, гр. Златоград“, на стойност 373 039 лв.
В рамките на проект „Повишаване на способността на общините Димитровград, Любимец и Златоград да намалят емисиите на парникови газове и да се адаптират към променящия се климат“, в резултат на реализирани икономии и след извършено съгласуване с Управляващия орган на програмата, са закупени соларни системи за затопляне на водата в сградите на всички детски градини и Детска ясла „Мир“ гр.Златоград на територията на община Златоград.  В  Програмата за капиталови разходи за 2024 г. и в отчетна група „Сметки за средствата от Европейския съюз“, във функция „Жилищно строителство, благоустройство, комунално стопанство и опазване на околната среда“, дейност „Други дейности по опазване на околната среда“ е добавен нов обект с наименование „Доставка и монтаж на соларни системи за затопляне на вода в сградите на детските градини и в детска ясла „Мир“ в Община Златоград“, на стойност 40 320 лв., с източник на финансиране -  безвъзмездна финансова помощ. 
На основание чл.124 от Закона за публичните финанси и чл.36 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, предлагам допълване на Програмата за капиталовите разходи за 2024 г. във връзка с постъпила докладна записка от директора на СУ „Антим I“ гр.Златоград, с вх.№ 21-00-300/01.10.2024 г., с предложение за закупуване на фитнес уред – машинно чуково дърпане и климатик за фитнес залата в училището, на обща стойност 4 669 лв. – със средства от преходен остатък от фитнес залата от 2023 г. в размер на 3 669 лв. и  1 000 лв. от постъпили такси от ползването на фитнес залата за текущата година.
Предложените допълнения и промени са отразени в Приложение № 1. 
Предвид гореизложеното предлагам Общински съвет Златоград да разгледа и подкрепи  следното 
РЕШЕНИЕ :
На основание чл. 21, ал.1, т.6 от Закона за местното самоуправление и местната администрация, чл.124 от Закона за публичните финанси и чл.36 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет – Златоград:
РЕШИ
1. Одобрява промяна в Програмата за капиталовите разходи за 2024 г. на Община Златоград, по обекти, функции, параграфи и дейности, съгласно Приложение №1, неразделна част от настоящото решение.
2. Възлага на Кмета на Община Златоград да отрази горепосочените промени в Програмата за капиталовите разходи за 2024 г. на Община Златоград и по бюджета на Община Златоград за 2024 г.
С уважение, 
МИРОСЛАВ ЯНЧЕВ

Кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

